Fu Jen katolske universitet

Fu Jen katolske universitet (kinesisk: 輔仁大學; Tongyong Pinyin: Fǔrén Dàsyué; Hanyu Pinyin: Fǔrén Dàxué; Wade-Giles: Fu-jen Ta-hsüeh; Zhuyin: ㄈㄨˇ ㄖㄣˊ ㄉㄚˋ ㄒㄩㄝˊ) er et katolsk universitet i Taiwan, men som opprinnelig lå i Běiping (Beijing), nord i den indre by. Det ble stiftet i 1925 i Beijing av benediktinere fra erkeabbediet St. Vincent (Latrobe i Pennsylvania i USA), og het da Fu Jen-akademiet. I  1926 ble navnet endret til Fu Jen katolske universitet. 

Det var Vatikanet som tok initiativet til at et katolsk universitet skulle opprettes i Běiping, og pave Pius XI bidro også økonomisk og sørget for bidrag til universitetes bibliotek. Universitetes profil, slik den ble fastlagt ved grunnleggelsen, var å legge vekten på kina-orienterte fag snarere enn på europeiske/vestlige. Som kardinal van Rossum uttrykte det: 

«Det er passende at den hellige Benedikts orden, som i middelalderen berget den latinske og greske kultur fra den sikre undergang, skulle grunnlegge et institutt for høyere kinastudier i Peking...»  

I 1929 hadde universitetet tre fakulteter, for humaniora, naturvitenskapene og for pedagogikk. I 1933 ble administrasjonen overdratt fra benediktinerne til verbittene (S.V.D.).

I oktober 1949 ble Folkerepublikken Kina proklamert, og i 1952 ble universitetet lagt inn under det som ble Beijings pedagogiske universitet.

Fu Jen ble gjenopprettet i Taiwan, først med en skole i filosofi i 1961. I 1963 åpnet det sitt Hsinchuang-campus, nå under fellesledelse av kinesisk sekulærgeistlighet, verbitter, søstrene av Det hellige Kors, og jesuittene. Universiteter har nå ni fakulteter (humaniora, kunst, medisin, naturvitenskaper, fremmedspråk, menneskelig økologi, jus, samfunnsvitenskap og management), så vel som en skole for videreutdanning. Det har rundt 23 000 studenter.

Dens tverrnasjonale felles master-program "MGEM" ble rangert 19. globalt av Financial Times i 2020. For tiden har universitetet blitt rangert som topp 300 av Times Higher Education Impact Ranking, topp 100 i teologi og topp 500 innen humaniora og medisin av QS World University Rankings.

Se også 
 Monumenta Serica

Referanser

Eksterne lenker 
 

Universiteter i Beijing
Universiteter på Taiwan
Katolske utdanningsinstitusjoner
Benediktinerordenen
Sinologi
Kinesisk kirkehistorie fra 1911 til 1949
Kinesisk kirkehistorie
Xicheng
Utdanningsinstitusjoner etablert i 1925
1925 i Kina